Devdas

Devdas inggih punika pilem mabasa Hindi warsa 2002 sané kaangkat saking novel Devdas sané kakaryanin olih Sharat Chandra Chattopadhyay. Pilem puniki kasutradarain olih Sanjay Leela Bhansali. Kapraginain olih Shah Rukh Khan, Madhuri Dixit, miwah Aishwarya Rai dados pragina utama. Pilem puniki karilis ngangge 6 basa inggih punika Inggris, Prancis, Jerman, Mandarin, Thai miwah Punjabi.

Pemeran Pilem
 Shah Rukh Khan dados Devdas Mukherjee
 Madhuri Dixit dados Candramukhi
 Aishwarya Rai dados Parvati “Paro” Chakraborty
 Jackie Shroff dados Chunnilal
 Smita Jaykar dados Kaushalya Mukherjee
 Manoj Joshi dados Dwijdas Mukherjee
 Ananya Khare dados Kumud Mukherjee
 Milind Gunaji dados Kalibabu
 Dina Pathak dados Ibu Bhuvan
 Vijayendra Ghatge dados Bhuvan Chaudry
 Kirron Kher dados Sumitra Chakraborty
 Tiku Talsania dados Dharamdas
 Ava Mukherji dados Dev’s Badi-ma
 Jaya Bhattacharya dados Manorama
 Sunil Rege dados Neelkanth Chakraborty
 Vijay Chrishna dados Sir Narayan Mukherjee
 Amardeep Jha dados Ibu Kalibabu
 Apara Mehta dados Badi Aapa
 Muni Jha dados Kaka
 Radhika Singh dados Yashomati

Sinopsis
Devdas (Shah Rukh Khan) mawali disubane 10 tiban malajah di Inggris. Kaushalya (Smita Jaykar) kaliwat liangne nyiapang magenep anggo nyambut pianak paling gedéne ento. Kaushalya lantas nyambatin Sumitra ( Kirron Kher) indik Devdas suba tamat masekolah tur suba mulih. Sumitra ngelah panak bajang madan Parvati “Paro” Chakraborty (Aishwarya Rai). Paro mula masawitra raket ajak Devdas uli cenik. 
Buin manine Devdas neked di jumahne kewala Devdas malunan ka umahne Paro, ane ngranayang Kaushalya gedég merasa Devdas lebih nyayangang Paro. Rasa gedégne ento ngancan ngedénang krana Kaushalya kahasut olih ipahne Devdas ane madan Kumud (Ananya Khare). Devdas sesai malali ka umahne Paro ane ngranayang sang kalih saling tresna.
Sedek dina melah, Sumitra teka ka umahne Kaushalya makeneh lakar ngantenang Devdas ajak Paro nanging Kaushalya matbat Sumitra di arep anak rame kanti tusing nyidaang baan naanang rasa lek ne. Sumitra lantas masumpah lakar ngantenang Paro ajak anak muani ane sugihan tekén Devdas. Ulian unduke ene Paro miwah Devdas merasa sebet.
Nuju peteng Paro mengkeb-mengkeb nekain Devdas ka umahne tur ketara ajak Narayan, Bapane Devdas (Vijay Crishnaa). Narayan ngoraang Paro tuah anak luh ane tusing beneh, demen nekain anak muani peteng-peteng. Paro ngeling nyakit ati katuduh dadi anak luh nakal. Devdas miyegan ajak Bapanne tur magedi uli umahne. Devdas ngoyong ajak timpalne madan Chunnibabu (Jackie Shroff). Chunnibabu ngenalang Devdas ajak Chandramukhi (Madhuri Dixit). Chandramukhi langsung demen ajak Devdas, nanging tusing kewales. Devdas enu dot apang Paro buung nganten ajak anak muani len ane sugih uli Manikpur madan Bhuvan Chaudhary, kewala Paro tusing nyak tur nglanturang nganten ulian mapaksa.

Pustaka

Kategori:Pilem about women ring India
Kategori:Pilem sané kasutradarain Sanjay Leela Bhansali
Kategori:Pilem sané scored Monty Sharma
Kategori:Pilem madasar karya Sarat Chandra Chattopadhyay
Kategori:Pilem ring Kolkata
Kategori:Pilem ring dasawarsa 1900-an
Kategori:Pilem ring Maharashtra
Kategori:Pilem ring Mumbai
Kategori:Pilem ring Rajasthan
Kategori:Pilem basa Hindi 2000
Kategori:Pilem epik India
Kategori:Pilem India
Kategori:Pilem drama musikal India
Kategori:Pilem drama romantis India
Kategori:Best Popular Film Providing Wholesome Entertainment National Film Award winners
Kategori:Pilem madasar novel India